Държавен вестник, бр. 27, 2013 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  27
(11) Морските плажове не се предоставят 
на концесия или под наем при наличието на 
някое от обстоятелствата по чл. 12, ал. 2 от 
Закона за концесиите.“
§ 7. В чл. 8, ал. 1 се правят следните из­
менения:
1. В т. 1 думите „Закона за концесиите“ се 
заменят с „този закон“.
2. Точка 6 се изменя така:
„6. организира контрола по изпълнение на 
задълженията по сключените концесионни 
договори и договорите за наем.“
§ 8. Създава се глава втора „а“ с чл. 8а – 8о:
„ Г л а в а  в т о р а  „ а “
ПРЕДОСТАВЯНЕ НА КОНЦЕСИЯ 
ЗА МОРСКИЯ ПЛАЖ
Чл. 8а. (1) Концесия за морски плаж се 
предоставя при условията и по реда на този 
закон чрез провеждане на процедура – конкурс 
за определяне на концесионер.
(2) Дейностите по предоставяне на конце­
сията по ал. 1 включват:
1. изготвяне на обосновка на концесията;
2. провеждане на процедура за предоста­
вяне на концесия;
3. сключване на концесионен договор.
(3) Процедурата за предоставяне на кон­
цесия за морски плаж включва:
1. приемане на решение за откриване на 
процедура за предоставяне на концесия;
2. провеждане на конкурс за определяне 
на концесионер;
3. приемане на решение за определяне на 
концесионер.
(4) Срокът на концесията започва да тече 
от деня на влизане в сила на концесионния 
договор и не може да се продължава.
Чл. 8б. (1) Обект на концесия, предоставена 
по реда на този закон, са морските плажове 
с прилежащата им акватория, която е с ши­
рочина до 200 м.
(2) Обектът на концесия може да включва 
и принадлежности, определени в решението 
за откриване на процедурата за предоставяне 
на концесията.
Чл. 8в. (1) Концесионер е лицето, на което 
чрез сключване на концесионния договор се 
предоставя концесията. 
(2) Концесията се предоставя на участника, 
спечелил конкурса и определен за концесионер. 
(3) Когато участникът, определен за конце­
сионер, е юридическо лице или обединение, 
което не е търговец, концесията се предос­
тавя на новоучредено търговско дружество, 
в което юридическото лице е едноличен соб­
ственик на капитала, съответно участниците 
в обединението притежават целия капитал в 
съотношението от договора им за обединение. 
Когато участникът, определен за концесионер, 
е търговец, концесионният договор може да 
се сключи с новоучредено търговско друже­
ство, в което участникът притежава целия 
капитал, ако това е предвидено в конкурсната 
документация.
(4) Когато участникът, определен за конце­
сионер, е физическо лице, концесията се пре­
доставя на новоучредено търговско дружество, 
в което участникът е едноличен собственик 
на капитала, или на новорегистриран от него 
едноличен търговец.
(5) В случаите по ал. 3 и 4 лицето, което 
сключва концесионния договор, е обвързано 
от офертата на участника, определен за кон­
цесионер.
Чл. 8г. (1) Министърът на регионалното 
развитие и благоустройството осигурява 
изготвянето на обосновка на концесията и 
внася в Министерския съвет предложение за 
предоставяне на концесия за морски плаж. 
(2) Министърът на регионалното развитие 
и благоустройството или упълномощено от 
него длъжностно лице възлага със заповед 
изготвянето на обосновка на концесията за 
морски плаж на експерти от Министерството 
на регионалното развитие и благоустройството 
и/или на експерти от други министерства и 
ведомства, съобразно тяхната компетентност, 
и/или на външни консултанти. 
(3) Заповедта по ал. 2 съдържа:
1. срок за изработване на обосновката на 
концесията, който не може да бъде по-дълъг 
от два месеца;
2. експертите, на които се възлага изготвя­
нето на обосновката при условията и по реда 
за определяне на външните експерти;
3. максимален размер на средствата за изра­
ботване на обосновката, който се разходва от 
утвърдените разходи за концесионна дейност 
за съответната година.
(4) Обосновката на концесията за морски 
плаж съдържа:
1. цели и срок на концесията;
2. правно основание за предоставяне на 
концесията;
3. основни технически и други характерис­
тики на обекта на концесията, включително 
описание на принадлежностите му;
4. описание на услугите и дейностите, които 
могат да се извършват с обекта на концесията, 
и условията за извършването им;
5. анализ на ефективността на концесията 
от гледна точка на концедента;